《赠陈公望长君子卿》
明代·佘翔

金羁遥骋帝京尘，雨歇江门柳色新。共睹临池毛是凤，更誇解佩玉为人。

星分太乙青藜夜，花映长杨彩笔春。不待青云吹狗监，君王亲问汉词臣。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。